Na temelju članka 18., a u svezi sa člankom 122. Zakona o proračunu („Narodne novine“ broj 144/21) i čl. 32. Statuta Općine Sveti Filip i Jakov („Službeni glasnik Općine Sveti Filip i Jakov“ br. 2/14 – pročišćeni tekst, 6/14, 1/18, 1/20 i 2/21),) Općinsko vijeće Općine Sveti Filip i Jakov, na svojoj sjednici održanoj \_\_\_\_\_\_\_\_\_ 2023. godine

**ODLUKU**

**o 2. izmjenama i dopunama**

**Odluke o izvršavanju proračuna Općine Sveti Filip i Jakov za 2023. godinu**

**Članak 1.**

U Odluci o izvršavanju Proračuna Općine Sveti Filip i Jakov za 2023. godinu („Službeni glasnik Općine Sveti Filip i Jakov“ broj: 17/22 i 02/23) mijenja se članak 5. na način da isti sada glasi:

**„Članak 5.**

Ukoliko tijekom proračunske godine dođe do znatnijeg odstupanja u izvršenju Proračuna, Općinski načelnik Općine Sveti Filip i Jakov može predložiti te donijeti Prijedlog izmjena i dopuna Proračuna za 2023. godinu a koje konačno usvaja Općinsko vijeće Općine Sveti Filip i Jakov. Planirani manjak za pokriće u 2023. godini iznosi 265.445,62 eura. Ostvarena razlika prema planiranom manjku na dan 31.12.2022. godine pokriti će se sukcesivno u 2024. i 2025. godini prema planu pokrića manjka.

**Članak 2.**

U Odluci o izvršavanju Proračuna Općine Sveti Filip i Jakov za 2023. godinu („Službeni glasnik Općine Sveti Filip i Jakov“ broj: 17/22 i 02/23) mijenja se članak 15. na način da isti sada glasi:

**„Članak 15.**

„Pravna osoba čiji je osnivač i vlasnik Općina Sveti Filip i Jakov može se zadužiti samo uz suglasnost Općinskog vijeća, sukladno pozitivnim zakonskim propisima i općim aktima Općine.

Dana jamstva uključuju se u opseg zaduženja Općine.

Za izdavanje jamstva po kreditima tražitelja jamstva iz stavka 1. Ovog članaka , tražitelji jamstva su dužni dati Općini Sveti Filip i jakov zadužnice i mjenice glede osiguranja plaćanja jamčevine u slučaju aktiviranja jamstva.

Ovisno o procjeni, Općina može tražiti i druga sredstva osiguranja plaćanja.

Općina se može zaduživati za investicije uzimanjem kredita ili izdavanjem vrijednosnih papira, uz prethodnu suglasnost Vlade RH.

Općina će se u 2023. godini dugoročno zadužiti za 7.062.065,44 EUR za financiranje projekta:

*Izgradnja i opremanje Centra za starije i nemoćne osobe Sveti Filip i Jakov*. Očekivani iznos ukupnog duga po preuzetim dugoročnim kreditnim zaduženjima na kraju proračunske godine, odnosno na dan 31.12.2023. godine iznosi 7.499.597,30 eura.“

**Članak 3.**

Ova Odluka stupa na snagu osmog dana od dana objave u Službenom glasniku Općine Sveti Filip i Jakov.

**KLASA:**

**URBROJ:**

**Sveti Filip i Jakov, 2023.godine**

**OPĆINSKO VIJEĆE OPĆINE SVETI FILIP I JAKOV**

**Predsjednik Općinskog vijeća**

Igor Pedisić